CELEX: 62022TN0173
Language: hu
Date: 2022-03-30 00:00:00
Title: T-173/22. sz. ügy: 2022. március 30-án benyújtott kereset – T-Systems International kontra Bizottság

2022.6.20.   
            
            
               HU
            
            
               Az Európai Unió Hivatalos Lapja
            
            
               C 237/56
            
         
      2022. március 30-án benyújtott kereset – T-Systems International kontra Bizottság
      (T-173/22. sz. ügy)
      (2022/C 237/73)
      Az eljárás nyelve: angol
      
         Felek
      
      
         Felperes: T-Systems International GmbH (Frankfurt am Main, Németország) (képviselők: E. van Nuffel d’Heynsbroeck, D. Bogaert és T. Payan ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a szerződést a közigazgatási szervek közötti transzeurópai telematikai szolgáltatásokkal (TESTA) kapcsolatos szolgáltatások nyújtására irányuló DIGIT/A3/PR/2019/010 közbeszerzési eljárás keretében odaítélő határozatot, amelynek eredményeit 2022. január 21-én közölték;
               
            
                  —
               
               
                  az Európai Bizottságot kötelezze valamennyi költség viselésére.
               
            
         Jogalapok és fontosabb érvek
      
      Keresete alátámasztása érdekében a felperes három jogalapra hivatkozik.
      
                  1.
               
               
                  Az első, a költségvetési rendelet (1) 168. cikke (6) bekezdésének a megsértésére és az eljárás során benyújtott valamennyi ajánlat jogellenességére alapított jogalap, mivel az ajánlattételhez szükséges dokumentációban meghatározott követelmények rendkívül megnehezítik vagy lehetetlenné teszik a szolgáltatás teljesítését, és ezáltal a szabályos ajánlat benyújtását.
               
            
                  2.
               
               
                  A második, arra alapított jogalap, hogy az alperes a többi ajánlattevő ajánlatának értékelése során az eljárás alapvető feltételeinek megsértésével módosította a műszaki leírásban meghatározott kötelező követelményeket.
               
            
                  3.
               
               
                  A harmadik, arra alapított jogalap, hogy fennáll a szerződés jelentős módosításának magas kockázata, mivel a Bizottság – a költségvetési rendelet 170. cikkének megsértésével – a szerződést olyan műszaki feltételek mellett ítélte oda, amelyekről tudnia kellett, hogy gyorsan elavulnak, ha az ajánlatának időpontjában még voltak elavultak.
               
            
         (1)  Az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendelet (HL 2018. L 193., 1. o.; helyesbítés: HL 2019. L 60., 36. o.).